Maputo

Maputo on Mosambikin pääkaupunki. Se sijaitsee valtion kaakkoisosassa ja Intian valtameren rannikolla. Vuonna 2022 kaupungissa ennustettiin asuvan 1 130 318 ihmistä. Maputon metropolialueeseen kuuluu myös Maputon länsipuolella Maputon maakunnassa sijaitseva Matolan kaupunki (1 293 291 as., 2022).

 Historia 
Jo Vasco da Gaman retkikunta vuonna 1502 havaitsi Maputonlahden luonnonsataman hyväksi rantautumispaikaksi, ja myöhemmin 1500-luvulla jokisuuhun perustettiin portugalilaisten kauppa-asema nimeltä Lourenço Marques. Hollantilaiset rakensivat linnoituksen 1700-luvulla nykyisen Maputon paikalle, mutta hylkäsivät sen kymmenen vuoden kuluttua. Heidän jälkeensä myös britit ja Transvaal esittivät aluevaatimuksia alueella.  

Lourenço Marquesista tuli Mosambikin pääkaupunki vuonna 1898. Kaupungin nimi vaihdettiin Maputoksi Mosambikin itsenäistyttyä vuonna 1975.Maputo African Cities

 Talous 
Maputon, ja koko Mosambikin, suurimpia hankkeita on Mozalin alumiinisulattamo, joka toimii 17 kilometrin päässä Maputosta.About Mozal BHP Billiton Mozalissa työskentelee vakituisesti yli tuhat ihmistä ja alihankkijoidensa kautta se työllistää välillisesti yli 10 000 ihmistä.

Kaupungissa on Maputon kansainvälinen lentoasema ja Mosambikin suurin satama, Maputon satama. Sataman palveluihin kuuluvat erityisterminaalit alumiinin, sitrushedelmien, sokerin, konttien ja tankkerien lastaamiseen.Maputo Port African Cities Kaupungin tärkeimmät vientituotteet ovat hiili, puuvilla, sokeri, kromi, sisal, kopra ja mahonki.

 Nähtävyyksiä 
Maputossa sijaitsee Mosambikin presidentin virallinen asumus Palácio da Ponta Vermelha. Kasvitieteellinen puutarha on vuodelta 1885.Rainbow Tours Vuonna 1892 valmistui kuvernöörin palatsi, joka tunnetaan nimellä Casa de Ferro. Metallirakenteet tekivät talosta sopimattoman subtrooppiseen ilmastoon, eikä kuvernööri koskaan asunut talossa. Nyt talo on museona. rautatieasema vuodelta 1910 rakenteet yhdistävät rautaa ja marmoria. Suuri kupoli on suunniteltu päästämään asemalle valoa ja raitista ilmaa. Downtown area  Time Out Maputo

Muihin nähtävyyksiin kuuluvat vallankumouksen museo, kansallinen taidemuseo, jossa on mosambikilaisten nykytaiteilijoiden teoksia, sekä Parcan vanha linnoitus.Sightseeing Maputo African Cities

Kaupungin ulkopuolella matkailijaa houkuttelevat Maccanetan rantakohde ja norsujen suojelualue kaupungin eteläpuolella.Maputo: The Mozambique Capital Destination Mozambique Siellä on yli 200 norsua.Visit The Elephants At Maputo Elephant Reserve Mozambique Direct

 Maantiede ja ilmasto 
Maput sijaitsee Maputonlahden pohjukassa Maputo-joen suussa, mihin muodostui suojaisa luonnonsatama. Inhacan saari sijaitsee lähellä Maputon rannikkoa, ja suojaa satamapaikkaa. Sen vieressä on pienempi Portugalinsaari. Molemmat ovat suosittuja ranta- ja sukelluskohteita.Mozambique Travel Guide to Maputo and Inhaca  Destination MozambiqueDaily Boat Trips To Inhaca And The Portuguese Islands Mozambique Direct

Koska Maputon 2400 tiestä ja kadusta vain 450:llä on nimi, osoitteita varten on kehitetty omaperäinen numerointijärjestelmä, jossa kadun numeroa kuvaa kaupunginosan numero, piste ja kadun kolminumeroinen järjestysnumero.New address code for Maputo  Time Out Maputo

Maputossa vallitsee subtrooppinen ilmasto. Sateita saadaan marraskuusta helmikuuhun. Kuumin kuukausi on helmikuu.

 Kulttuuri ja koulutus 
Mosambikin vanhin yliopisto, Eduardo Mondlane -yliopisto, toimii Maputossa.CIES 

Mosambikin kansallinen tanssiryhmä, Companhia Nacional de Canto e Danca de Mocambique harjoittelee ja esiintyy Maputon kulttuuritalolla (Casa de Cultura).

Portugalin pääkaupunki Lissabon on Maputon ystävyyskaupunki.

 Kaupunkipiirit 
Aluehallinnon toisella tasolla Maputon kaupunki jakautuu seitsemään kaupunkipiiriin.

 Lähteet 




 Viitteet 

 Aiheesta muualla 

*
Luokka:Seulonnan keskeiset artikkelit